Vyhodnotenie medzirezortného pripomienkového konania

Návrh Stratégie Slovenskej republiky pre mládež na roky 2014 - 2020 

Spôsob pripomienkového konania	 	
Počet vznesených pripomienok, z toho zásadných	19  / 7 	
Počet vyhodnotených pripomienok	19 	
		
Počet akceptovaných pripomienok, z toho zásadných	15  / 6 	
Počet čiastočne akceptovaných pripomienok, z toho zásadných	2  / 1 	
Počet neakceptovaných pripomienok, z toho zásadných	2  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo kultúry Slovenskej republiky 	 	 	 	x 	
2 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
3 .	Konferencia biskupov Slovenska 	 	 	 	x 	
4 .	Asociácia stredných zdravotníckych škôl SR 	 	 	 	x 	
5 .	Ministerstvo obrany Slovenskej republiky 	 	 	x 	 	
6 .	Ministerstvo zahraničných vecí a európskych záležitostí Slovenskej republiky 	1 (0o,1z) 	 	 	 	
7 .	Ministerstvo hospodárstva Slovenskej republiky 	3 (1o,2z) 	 	 	 	
8 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
9 .	Úrad vlády Slovenskej republiky 	 	 	 	x 	
10 .	Ministerstvo spravodlivosti Slovenskej republiky 	 	 	x 	 	
11 .	Podpredseda vlády SR pre investície 	 	 	 	x 	
12 .	Ministerstvo zdravotníctva Slovenskej republiky 	1 (1o,0z) 	 	 	 	
13 .	Ministerstvo školstva, vedy, výskumu a športu Slovenskej republiky 	 	 	 	x 	
14 .	Ministerstvo vnútra Slovenskej republiky 	 	 	 	x 	
15 .	Ministerstvo práce, sociálnych vecí a rodiny Slovenskej republiky 	4 (4o,0z) 	 	 	 	
16 .	Ministerstvo financií Slovenskej republiky 	1 (1o,0z) 	 	 	 	
17 .	Odbor vládnej agendy Úradu vlády 	 	 	 	x 	
18 .	Odbor zmeny klímy 	 	 	 	x 	
19 .	Ministerstvo životného prostredia Slovenskej republiky  	1 (1o,0z) 	 	x 	 	
20 .	Klub 500 	1 (0o,1z) 	 	 	 	
21 .	Národný bezpečnostný úrad 	 	 	x 	 	
22 .	Združenie miest a obcí Slovenska 	6 (3o,3z) 	 	 	 	
23 .	Verejnosť 	1 (1o,0z) 	 	 	 	
	SPOLU	19 (12o,7z) 	0 (0o,0z) 	6 	9 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MZVaEZ SR 	K celému matriálu 
MZVaEZ SR si predloženému materiálu uplatňuje zásadnú pripomienku a žiada o vyňatie podpredsedu vlády a ministra zahraničných vecí a európskych záležitostí SR ako jedného z nositeľov úloh B1 a B2 návrhu uznesenia vlády. 

Odôvodnenie: 
1. MZVaEZ SR neidentifikovalo žiadnu konkrétnu úlohu v prekladanom dokumente, pričom podotýkame, že štátna politika v oblasti mládeže nespadá do portfólia rezortu zahraničných vecí. Ďalej upozorňujeme, že definované základné témy navrhovanej stratégie, jednotlivé strategické ciele a navrhnuté opatrenia nemajú určených gestorov, nie sú určené žiadne indikátory ani termíny splnenia jednotlivých úloh. 
2. MZVaEZ SR neparticipovalo na príprave predkladaného materiálu, nemá zastúpenie v Medzirezortnej pracovnej skupine pre štátnu politiku v oblasti mládeže a doposiaľ nebolo požiadané participovať na práci daného zoskupenia. 
3. Materiál uvádza, že realizácia opatrení stratégie bude financovaná príslušnými gestormi v rámci svojich rozpočtových kapitol. 
 	Z 	A 	 	
MH SR 	K návrhu uznesenia vlády SR 
Termín úlohy B.2. "do 15. januára a každoročne až do roku 2021" odporúčame posunúť na neskôr, napr. do 15. februára a súčasne odporúčame zmeniť interval "každoročne" na dvoj až troj ročné intervaly vyhodnotenia, čo je z nášho pohľadu postačujúce a aj žiadúce pri dosahovaní stanovených cieľov. 

Odôvodnenie: 
15. február je z pohľadu vyhodnocovania úloh reálnejší termín . Samotná realizácia a vyhodnotenie jednotlivých úloh potrebuje väčší časový úsek.V dlhšom časovom horizonte možno odpočtovať reálnejšie výsledky. 
 	O 	A 	 	
MH SR 	k vlastnému materiálu: 
Žiadame doplniť k jednotlivým strategickým cieľom a opatreniam gestora, spolupracujúci rezort a výšku finančných prostriedkov na realizáciu jednotlivých opatrení v horizonte do roku 2020 v zmysle rozpočtových pravidiel (vrátane informácie o zabezpečení finančného krytia). 

Odôvodnenie: 
Bez určenia gestorstva a nevyčlenenia finančných prostriedkov na plnenie opatrení do rozpočtu gestora nebude možné zabezpečiť plnenie konkrétnych strategických cieľov 
 	Z 	A 	Uznesenie vlády bolo upravené v zmysle pripomienkujúceho subjektu. 	
MH SR 	k vlastnému materiálu 5.3 Tvorivosť a podnikavosť, strategický cieľ 1, Informácie o možnostiach 
Opatrenie: Zastrešiť agendu podnikavosti odborníčkou alebo odborníkom s kompetenciami manažovať ju naprieč rezortmi, s cieľom dosiahnuť kooperáciu a zameranie sa na výsledok. 

Musíme konštatovať, že agenda podnikavosti nemôže byť zastrešená jednotlivcom, ktorý ju bude manažovať naprieč rezortmi, ale mala by byť zastrešená konkrétnou inštitúciou, ktorá by vystupovala ako partner pre jednotlivé rezorty. Z navrhovaného opatrenia tiež nie je jasné, kto by mal určiť tohto odborníka (z akej úrovne) a kto určí jeho kompetencie. 

 	Z 	A 	 	
MZ SR 	Prílohe „Východiská tvorby Stratégie Slovenskej republiky pre mládež na roky 2014 – 2020“, časti „Zdravie a zdravý životný štýl, odsek Výzvy v oblasti zdravia a zdravého životného štýlu“  
V odrážke, ktorá znie: „ - zvyšovanie výskytu závislostí a sociálnej patológie, ktorá sú spojené s nežiaducimi formami trávenia voľného času“ doplniť relevantný zdroj tejto informácie. 
Odôvodnenie: 
Uvedenie takejto informácie/výzvy by pri tvorbe stratégie malo vychádzať z faktov založených na dôkazoch, čo by v tomto prípade znamenalo vychádzať z výsledkov prieskumov zameraných na monitorovanie situácie v oblasti návykových látok. Na Slovensku sa monitorovaním situácie v oblasti psychotropných látok zaoberá, napr. Národné monitorovacie centrum pre drogy (NMCD), organizačne začlenené do Sekcie zdravia MZ SR. Výročné správy sú voľne dostupné na stránke www.infodrogy.sk. 

 	O 	A 	 	
MPSVR SR 	Časť 5.2 Zamestnanosť 
? Strategický cieľ 2 Verejné služby zamestnanosti 
v 2. odrážke slová „a zvážiť odštátnenie časti služieb zamestnanosti“ žiadame vypustiť. 

Odôvodnenie 
Služby zamestnanosti v Slovenskej republike sú zabezpečované poskytovateľmi verejných služieb zamestnanosti (úrady práce, sociálnych vecí a rodiny) a poskytovateľmi neštátnych služieb zamestnanosti, ku ktorým patria sprostredkovatelia zamestnania za úhradu, agentúry dočasného zamestnávania, agentúry podporovaného zamestnávania. Vzhľadom na uvedené je navrhovaný text duplicitný. 
 	O 	A 	 	
MPSVR SR 	Predkladacia správa 
2. odsek, slová „(ďalej len “stratégie“) nahradiť slovami „(ďalej len „stratégia“)“, 
3. odsek, v 5. riadku vypustiť slová „a zástupkyňami“, 
4. odsek, v poslednom riadku vypustiť slová „a účastníčok“. 
 	O 	A 	 	
MPSVR SR 	Stratégia 
1. Úvod 
o v 1. a 3. odseku vypustiť slová „a občianok“, 
- 4. Hodnotová orientácia stratégie, 4.2 Participácia 
o v 5. riadku vypustiť slová „a odborníčky“, 
- 4. Hodnotová orientácia stratégie, 4.5 Orientácia na skutočné potreby 
o v 1. odseku v 4. riadku vypustiť slová „a zástupkyne“, 
o v 1. odseku, v 3. a 4. riadku vypustiť slová „odborníčok a“, 
- 5. Oblasti stratégie a ciele na roky 2014-2020, 5.2 Zamestnanosť 
Strategický cieľ 1, Navrhované opatrenia 
o vypustiť slová „učiteliek a učiteľov“ a nahradiť slovom „pedagógov“, 
Strategický cieľ 3, Navrhované opatrenia 
o v 1. odrážke rozpísať skratku „OVP“ a následne zaviesť skratku, 
- 5. Oblasti stratégie a ciele na roky 2014-2020, 5.3 Tvorivosť a podnikavosť 
o v 1. odseku, v 4.a 5. riadku vypustiť slová „tvorivá zamestnankyňa“ a „mladá podnikateľka“, 
- 5. Oblasti stratégie a ciele na roky 2014-2020, 5.3 Tvorivosť a podnikavosť 
Strategický cieľ 1, Navrhované opatrenia 
o vypustiť slová „odborníčkou alebo“, 
- 5. Oblasti stratégie a ciele na roky 2014-2020, 5.3 Tvorivosť a podnikavosť 
Strategický cieľ 3 
o vypustiť slová „podnikateliek a“ , 
- 5. Oblasti stratégie a ciele na roky 2014-2020, 5.4 Participácia, 
Strategický cieľ 4 
o v 1. odrážke slovo „pracovníka“ nahradiť slovom „pracovníkov“, 
- 5. Oblasti stratégie a ciele na roky 2014-2020, 5.5 Mládež a svet 
o v poslednej vete slovo „ľudí“ nahradiť slovom „človeka“. 
 	O 	A 	 	
MPSVR SR 	Príloha 
Základná informácia 
o v 2.odseku, v 10. riadku vypustiť slová „a zástupkýň“, 
- Mechanizmus prípravy Stratégie 
o v 4. odseku vypustiť slová „a zástupkyňami“, 
- Formálne vzdelávanie 
Výzvy vo formálnom vzdelávaní 
o v 2. odrážke slová „vzdelávanie orientovaná“ správne uviesť „vzdelávanie orientované“, 
- Mládež a svet 
Výzvy oblasti 
o v 2. odrážke slová „absentujúca podpory“ správne uviesť „absentujúca podpora“, 
- Práca s mládežou 
Odporúčanie 
o v 2. odrážke slová „a prínosoch práci“ správne uviesť „a prínosoch práce“ 
o v 5. odrážke slová „Posilnenie postavenie miestnych“ správne uviesť „Posilnenie postavenia miestnych“ . 
 	O 	A 	 	
MF SR 	Všeobecne 
Beriem na vedomie, že vplyvy súvisiace s plnením strategických cieľov a navrhnutých opatrení budú v jednotlivých rokoch zabezpečené v rámci schválených limitov dotknutých subjektov rozpočtu verejnej správy, bez dodatočných požiadaviek na rozpočet.  	O 	A 	 	
MŽP SR 	 
- V úvode, druhý odsek navrhujeme za „ zdravého životného štýlu“ doplniť 
„vzťahu k prírode“. 
- V kapitole 5.6. Zdravie a zdravý životný štýl v druhom odseku za „pohyb a odpočinok“, navrhujeme vložiť „ zdravý životný štýl“. 
- V Strategickom cieli 1 Vzdelávanie v oblasti zdravia, navrhujeme doplniť: 
o Podporiť v rámci neformálneho vzdelávania aktivity zamerané na zvýšenie environmentálneho povedomia detí a mládeže formou aktívneho pobytu v prírode (napr. terénne programy, sprievody) 
o Voľnočasové aktivity v oblasti ochrany prírody a životného prostredia zamerať na zdravý životný štýl – odpady, čistá voda, čistý vzduch, zdravé potraviny, bezpečná doprava a pod. 
o Podporiť pro environmentálne správanie mladých ľudí, klásť dôraz na aktívnu participáciu mládeže získavaním praktických skúseností z oblasti ochrany prírody a životného prostredia s uplatnením v osobnom živote 
o Zabrániť „odprírodňovanie“ mládeže prinavrátením mládeže do prírody 
o Podpora environmentálnej výchovy a ekovýchovy v súlade s Koncepciou environmentálnej výchovy a vzdelávania 
 	O 	ČA 	Strategický cieľ 1 bol doplnený o prvé tri navrhnuté opatrenia, ktoré súvisia s neformálnym vzdelávaním mládeže. 	
Klub 500 	časť 5.6 Zdravie a životný štýl 
Klub 500 navrhuje do Stratégie pre mládež, do časti 5.6 Zdravie a životný štýl doplniť aj voľnočasové aktivity a podporu športu. Sme presvedčení, že aj tieto aktivity by mal štát podporovať a vytvárať efektívne nástroje na ich presadzovanie a podporu. 	Z 	ČA 	Časť Zdravie a životný štýl bola čiastočne doplnená v oblasti podpory športu, voľnočasové aktivity sú obsahom časti Práca s mládežou. 	
ZMOS 	časti 4.5 Orientácia na skutočné potreby 
V druhej vete navrhujeme zmeniť slovné spojenie „ orgánov štátnej správy a verejnej správy“ na „orgánov verejnej správy“, prípadne „orgánov štátnej správy a samosprávy“. 
Odôvodnenie: 
Pojem verejná správa zahŕňa tak orgány štátnej správy , ako aj orgány miestnej samosprávy. 	O 	A 	 	
ZMOS 	materiálu ako celku 
V celom texte materiálu odporúčame zjednotiť terminológiu označujúcu miestnu územnú samosprávu.  	O 	A 	 	
ZMOS 	5.4 Participácia Strategický cieľ 4 Slovo mladým  
Žiadame preformulovať navrhované opatrenie – „Na úrovni regionálnych a miestnych samospráv vytvárať pozície pracovníka s mládežou... „ nasledovne: 
"Na úrovni regionálnych a miestnych samospráv odporúčame vytvárať pozície pracovníka s mládežou..." 

Odvôvodnenie: 
Stanovenie povinnosti miest a obcí vytvárať obligatórne pozíciu pracovníka s mládežou je zasahovaním do samosprávnych pôsobností. 
 	Z 	A 	 	
ZMOS 	časti Strategický cieľ 5 Participácia on-line 
Navrhované opatrenie – „Zaviazať verejnú správu k informovanosti o možnostiach participácie mladých ľudí pre nich zrozumiteľným jazykom“, žiadame preformulovať nasledovne: 
"Odporúčať verejnej správe informovať o možnostiach participácie mladých ľudí pre nich zrozumiteľným jazykom." 

Odôvodnenie: 
Informovanie zo strany subjektov územnej samosprávy o možnostiach participácie mladých ľudí pre nich zrozumiteľným jazykom by malo byť založené na samosprávnom rozhodnutí tej - ktorej samosprávy v závislosti od jej podmienok . 	Z 	A 	 	
ZMOS 	časti 6.4 obec 
Opatrenie: „zriaďuje medzisektorovú pracovnú skupinu pre mládež na úrovni obce, ktorá má poradný charakter pri realizácii systémových opatrení v oblasti práce s mládežou a mládežníckej politiky“ žiadame preformulovať nasledovne: 
" môže zriadiť medzisektorovú pracovnú skupinu pre mládež na úrovni obce, ktorá má poradný charakter pri realizácii systémových opatrení v oblasti práce s mládežou a mládežníckej politiky". 

Odôvodnenie: 
Každá obec by mala mať možnosť sama sa rozhodnúť o zriadení medzisektorovej skupiny pre mládež v závislosti od miestnych potrieb, nie povinnosť. 	Z 	A 	 	
ZMOS 	časti Príloha Východiská tvorby stratégie SR pre mládež na roky 2014 – 2020, Neformálne vzdelávanie v práci s mládežou 
ZMOS nevidí dôvod spájať posilňovanie infraštruktúry na profesionalizáciu práce s mládežou len so zmenou činnosti centier voľného času. Obce už teraz používajú finančné prostriedky svojich rozpočtov na podporu starostlivosti o mládež v zmysle zákona č. 282/2008 Z.z. o podpore práce s mládežou a v súčasnej dobe financujú profesionálnych zamestnancov všetkých organizácií a právnických subjektov zabezpečujúcich prácu s mládežou vrátane centier voľného času. Treba pripomenúť, že závažné problémy existujú nielen v CVČ, ale vážne nedostatky sú v profesionalizácii práce s talentovanou mládežou v oblasti športu, kultúry a iných 	O 	N 	Príloha prezentuje východiská pre tvorbu stratégie a vychádza zo skúseností experta, ale aj medzinárodných dokumentov ako je Uznesenie Rady EÚ o práci s mládežou (2010) alebo Deklarácia prvého Európskeho konventu o práci s mládežou (2010), kde sa odporúča členským štátom posilňovať infraštruktúry v práci s mládežou. 
Práca s mládežou na Slovensku je na jednej strane postavená na dobrovoľníckej práci vedúcich v detských a mládežníckych organizáciách, najbližšie štruktúry, ktoré sa venujú práci s mládežou na úrovni profesie/zamestnania sú centrá voľného času. Práve zmena činnosti v centrách voľného času môže prispieť k riešeniu aj ďalších výziev, na ktoré ZMOS vo svojej pripomienke upozorňuje. V dokumente nie je uvedený zoznam všetkých možných opatrení, ktoré by viedli k posilneniu infraštruktúry na profesionalizáciu práce s mládežou. Opatrenia a iniciatívy sa pripravia v ďalšej fáze implementácie stratégie. 
 	
Verejnosť 	K celemu dokumentu 
Navrhovana strategia meni pohlad na pracu s mladezou. Vychadza zo Strategie EU pre mladez, a obsahovo nahradza Klucove oblasti statnej politiky vo vztahu k detom a mladezi v SR 2008-2013. V navrhovanom texte sa vytraca narodny kontext. S prihliadnutim na doterajsie strategicke dokumenty v oblasti prace s mladezou odporucame zaclenit do strategie dalsie prioritne oblasti - rodina, byvanie, kultura, socialno-patologicke javy a ich prevencia - ktore doplnaju narodny kontext a nadvazuju na doterajsie priority, ciele a opatrenia v praci s mladezou. 	O 	N 	V navrhovanej stratégiii sú stanovené prioritné strategické oblasti politiky vo vzťahu k mládeži, ktoré zohľadňujú aktuálne problémy, ktorým mladí ľudia v súčasnosti čelia.